დანართი 1

"ახალგაზრდული ინიციატივების" ფარგლებში კონკურსის ჩატარებისა და დროებითი კომისიის მუშაობის დებულება

1. **ზოგადი დებულებანი**

1.1 წინამდებარე დებულება განსაზღვრავს კონკურსის „ახალგაზრდული ინიციატივების“ ჩატარების წესსა და პირობებს, შეფასების კრიტერიუმებსა და ადმინისტრაციული უზრუნველყოფის საკითხებს.

1.2 კონკურსის ორგანიზატორია ქალაქ ქუთაისის მუნიციპალიტეტის მერია.

1.3 კონკურსის ჩატარებაზე პასუხისმგებელია ქალაქ ქუთაისის მუნიციპალიტეტის მერიის კულტურის, სპორტის, განათლებისა და ახალგაზრდობის საქმეთა განყოფილება, რომელიც:

* უზრუნველყოფს მონაწილეთა ინფორმირებას;
* კონკურსის ჩატარების საორგანიზაციო საკითხების მოგვარებას;
* კონკურსის ჩატარების ხელშეწყობას.

1.4 კონკურსი ტარდება ქალაქ ქუთაისის მუნიციპალიტეტის მასშტაბით

 1.5 კონკურსი"ახალგაზრდული ინიციატივები" ითვალისწინებს ახალგაზრდების/ ახალგაზრდულ საკითხებზე მომუშავე არასამთავრობო ორგანიზაციების მიერ ინიცირებული პროექტების მხარდაჭერას.

**2. კონკურსის მიზანი**

 2.1 კონკურსის მიზანია ახალგაზრდობის სფეროში ინიციატივების წახალისება, ახალგაზრდების პოტენციალის რეალიზებისა და მათი უნარების განვითარების ხელშეწყობა.

 2.2 საზოგადოებრივ, კულტურულ და პოლიტიკურ ცხოვრებაში ახალგაზრდების აქტიური ჩართვა.

**3. კონკურსის ჩატარების პირობები**

3.1 კონკურსში მონაწილეობის უფლება აქვს ქალაქ ქუთაისის მუნიციპალიტეტის მერიის ტერიტორიაზე მცხოვრებ ფიზიკურ პირებს და რეგისტრირებულ ახალგაზრდულ საკითხებზე მომუშავე ორგანიზაციებს.

3.2 საკონკურსო განაცხადების მიღება წარმოებს დროებითი კომისიის თავმჯდომარის სახელზე. კონკურსში მონაწილეთა რეგისტრაცია ხორციელდება ქალაქ ქუთაისის მუნიციპალიტეტის მერიის კულტურის, სპორტის, განათლებისა და ახალგაზრდობის საქმეთა განყოფილებაში კომისიის მდივანთან. მდივანი უზრუნველყოფს კონკურსში მონაწილეთა საინფორმაციო ბაზის შექმნას და ინფორმაციის გაცემას. კონკურსში მონაწილეობის მსურველები ავსებენ დადგენილი ნიმუშის განაცხადს დანართები 2-3-ის შესაბამისად.

 3.3 კონკურსში მონაწილეს შეუძლია შეავსოს მხოლოდ ერთი განაცხადი.

 ***3.4 კომისია არ განიხილავს განაცხადს:***

* **დოკუმენტების არასრულად წარმოდგენის შემთხვევაში;**
* **საქართველოს მთავრობის უწყებათაშორისი კომისიის მიერ COVID-19 წინააღმდეგ შემუშავებული რეკომენდაციების გაუთვალისწინებლობის შემთხვევაში**

3.5 კონკურსში მონაწილეთა ასაკი შეზღუდული არ არის.

3.8 ქ.ქუთაისის მუნიციპალიტეტის მერიიდან მოთხოვნილი თანხა არ უნდა აღემატებოდეს 10 000 (ათი ათასი) ლარს.

 3.9 პრიორიტეტი მიენიჭება ისეთ პროექტებს, რომელთაც თან ახლავს

* მინი კვლევა, რომელიც ასახავს საკონკურსო ინიციატივის საჭიროებას.
* რომელშიც ავტორის თანამონაწილეობა 20% და მეტია.

3.10 სახელფასო ბიუჯეტი გადასახადების გათვალისწინებით არ უნდა აღემატებოდეს პროექტის საერთო ღირებულების 30%

**4. საკონკურსო პროექტების პრიორიტეტი:**

 პრიორიტეტი მიენიჭება ახალგაზრდულ პროექტებს შემდეგი მიმართულებით:

1. საზოგადოებრივ ცხოვრებაში ახალგაზრდების მონაწილეობის გაზრდა;

2. ახალგაზრდული საქმიანობის განვითარება;

3. ახალგაზრდების ჯანმრთელობისა და კეთილდღეობის მხარდაჭერა;

4. ახალგაზრდებისთვის არაძალადობრივი, უსაფრთხო და ინკლუზიური გარემოს შექმნის ხელშეწყობა;

5. ახალგაზრდების ეკონომიკური გაძლიერებისა და დასაქმების ხელშეწყობა;

6. ახალგაზრდული პოლიტიკის მართვის სისტემის გაუმჯობესება;

7. საგანმანათლებლო, შემეცნებითი და შემოქმედებითი პროექტების წახალისება;

8. ადგილობრივი თვითმმართველობის განხორციელების პროცესში ახალგაზრდების ჩართულობის მხარდაჭერა;

 **5 . კონკურსში მონაწილეობის მისაღებად საჭირო დოკუმენტების ნუსხა:**

5.1 კონკურსში მონაწილეობის მისაღებად მერიაში წარმოდგენილი უნდა იქნეს შემდეგი დოკუმენტაცია:

ა) შევსებული სტანდარტული სააპლიკაციო ფორმა/განაცხადი

 /დანართი N2 ორგანიზაციებისთვის და დანართი N3 ფიზიკური პირებისთვის/

ბ) ავტობიოგრაფია (CV)/კერძო პირის შემთხვევაში, ორგანიზაციის შემთხვევაში ორგანიაციის რეგისტრირების დოკუმენტაციის ასლი, საქმიანობის სფერო, მიზნები და განხორციელებული პროექტების ნუსხა;

გ) პირადობის დამადასტურებელი დოკუმენტის ასლი/კერძო პირის შემთხვევაში/;

დ) თანადაფინანსების შემთხვევაში -დამადასტურებელი საბუთი;

ე) მინი-კვლევა, რომელიც აღნშნული პროექტის საჭიროებაზე მიუთითებს (ასეთის არსებობის შემთხვევაში);

5.2 დოკუმენტები უნდა იყოს წარმოდგენილი როგორც ბეჭდური, ან/და ელექტრონული ფორმით;

5.3 მერია უფლებამოსილია საჭიროების შემთხვევაში მოითხოვოს დამატებითი დოკუმენტაცია;

5.4 თუ განმცხადებელი არასრულწლოვანია, საქმისწარმოება განხორციელდება კანონიერი წარმომადგენლის მონაწილეობით, მოქმედი კანონმდებლობის შესაბამისად.

**6. კონკურსის ეტაპები**

6.1 კონკურსი მოიცავს ოთხ ეტაპს:

ა) დოკუმენტების მიღება;

ბ) დოკუმენტების გადარჩევა;

გ) პროექტის საჯარო პრეზენტაციის გამართვა - (კომისიის მოთხოვნის შემთხვევაში).

დ) გამარჯვებული პროექტების გამოვლენა.

**7. შეფასება**

7.1 კონკურსში მონაწილეობის შეფასება ხდება შემდეგი კრიტერიუმებით:

|  |  |  |
| --- | --- | --- |
| № | შეფასების კრიტერიუმი | ქულა |
| 1 | პროექტის საჭიროებათა ანალიზი - სექტორული, ადგილმდებარეობის, რესურსების და სხვა საჭიროებების მიხედვით | 15 |
| 2 | პროექტის სტრუქტურა - მეთოდოლოგია, ფუნქციები, შესრულების გეგმა და სხვ | 15 |
| 3 | პროექტის ინოვაციურობა და კრეატიოულობა | 15 |
| 4 | ორგანიზაციის/კონკურსანტის გამოცდილება | 15 |
| 5 | ბიუჯეტი - ხარჯთეფექტიანობა და შესაბამისობა დაგეგმილ აქტივობებთან | 10 |
| 6 | რელევანტურობა - რამდენად პასუხობს პროექტი მიზნებს | 10 |
| 7 | შესაბამისობა - რამდენად პასუხობს პროექტი პანდემიასთან დაკავშირებით შეზღუდვებს | 10 |
| 8 | პროექტის განვითარების პერსპექტივა და შედეგის ეფექტიანობა  | 10 |
|  სულ 100 ქულა |

7.2 გამარჯვებულად გამოცხადდება პროექტი, რომელმაც დააგროვა ქულათა მაქსიმალური რაოდენობა, მაგრამ არა უმცირეს საერთო ქულათა 70%.

 **8. კონკურსის ჩატარების ვადები**

**8.1** კონკურსში მონაწილეთა რეგისტრაცია წარმოებს 1ივნისიდან - 18 ივნისის 18:00 სთ-მდე ელექტრონული ფორმით მისამართზე - contact@kutaisi.gov.ge ასევე ადგილზე მოტანით ქუთაისის მუნიციპალიტეტის მერიაში მისამართზე ქ,ქუთაისი, რუსთაველის გამზ.#3

**8.2** კომისია შემოსულ განაცხადებს განიხილავს და მიღებული გადაწყვეტილების კონკურსის მესამე ეტაპზე გადასვლის შესახებ განმცხადებელს აცნობებს პრეზენტაციის გამართვამდე არაუმცირეს 5 სამუშაო დღის ვადაში.

**8.3** პროექტის განხორციელების ვადა არ უნდა აღემატებოდეს 12 (თორმეტი) თვეს.

**9. დროებითი კომისიის შექმნა და მუშაობის წესი**

9.1 კონკურსის დებულებას და დროებითი კომისიის შემადგენლობას ამტკიცებს ქ. ქუთაისის მუნიციპალიტეტის მერი შესაბამისი ბრძანებით;

 9.2 კომისიას ხელმძღვანელობს კომისიის თავმჯდომარე, მისი არყოფნის შემთხვევაში თავმჯდომარის მოადგილე;

9.3 კომისია უფლებამოსილია მიიღოს გადაწყვეტილება, თუ მას ესწრება სიითი შემადგენლობის უმრავლესობა;

9.4 გამარჯვებულის გამოსავლენად შეფასების კრიტერიუმების ქულათა ჯამით, . გამარჯვებულად მიიჩნევა და დაფინანსდება ის კონკურსანტი, რომელიც მიიღებს მაქსიმალურ ქულათა არანაკლებ 70 %.

 9.5 თუ ორმა ან მეტმა საკონკურსო ნამუშევარმა დააგროვა თანაბარი რაოდენობის ქულები, გადამწყვეტია კომისიის თავმჯდომარის ხმა;

9.6 კომისიის გადაწყვეტილება ფორმდება ოქმით, რომელსაც ხელს აწერს კომისიის თავმჯდომარე და დამსწრე წევრები. კომისიის წევრს აქვს უფლება თავისი განსხვავებული აზრი დაურთოს ოქმს, რის შესახებაც ოქმში კეთდება აღნიშვნა;

9.7 ინფორმაცია გამარჯვებული პროექტების შესახებ გამოქვეყნდება კულტურის, სპორტის, განათლებისა და ახალგაზრდობის საქმეთა განყოფილების ფეისბუქ გვერდზე არაუმეტეს გამარჯვებული პროექტების დამტკიცებიდან 5 სამუშაო დღის ვადაში.

9.8 ანგარიშის წარდგენა პროექტთან დაკავშირებით უნდა მოხდეს დანართი N4 ან დანართი N5 შესაბამისად

**10. კონკურსში გამარჯვებული პროექტის განხორციელება**

10.1 კონკურსში გამარჯვებული პროექტები გადადის ქუთაისის მუნიციპალიტეტის მერიის საკუთრებაში და მათზე ეტაპობრივად გამოცხადდება ელექტრონული ტენდერი, გარდა იმ ინიციატივებისა, სადაც ავტორის მიერ პროექტის განხორციელებაში თანამონაწილეობა არის 20% და მეტი, რომელზეც ფორმდება ურთიერთანამშრომლობის მემორანდუმი.

10.2 გამარჯვებული ინიციატივების ავტორებს საჩუქრად ჩაერიცხებათ პროექტის ღირებულების 10 %, ხოლო პროექტებზე გამოცხადდება ელექტრონული ტენდერები.

10.3 ელექტრონულ ტენდერში სხვა პრეტენდენტის გამარჯვების შემთხვევაში, პროექტის ავტორს არ აქვს უფლება უკან გაითხოვოს საკუთარი პროექტი.